31 
ciem addidit, M. rameam nempe, quam cel. Donati jam in adria- 
tico invenerat. Mare adriaticum prope Tergestum pervestigans cel. 
Gravenhorst duarum generis Caryophylliae specierum mentionem 
fecit, nempe Caryophylliae flexuosae, Lam. , et Car. brevis, quae 
posterior species primum ab eo descripta est. In secunda editione 
operis Lamarckiani de Historia animalium vertebrarum expertium, 
septem tantum in maribus europaeis repertae species e Familia Po- 
lyporum lamellosorum memorantur: Caryophyllia Cyathus, C. calycu- 
laris, C. caespitosa, C. ramea, Oculina prolifera, Oc. virginea et Fungia 
patellaris. Hae duae species ultimo loco nominatae etiam in mari- 
bus indicis occurunt. — Cel. Lesueur, plures Antillorum minorum 
insulas, e. g. Barbados, Guadaloupe, Martinique, al., perlustrans, haud 
exiguam copiam Zoophytorum lamellosorum in mari illas insulas al- 
luenti viventium, reperit, et quidem e generibus Caryophylliae, Aga- 
riciae, Maeandrinae, Astraeae, Porites, Madreporae, Oculinae, in 
universum septemdecim species descripsit. In mari rubro oculatiss. 
Ehrenberg 52 horum Zoophytorum species reperit et descripsit, 
generum Fungiae (1), Haliglossae (I), Stephanocorae (1) , Oculinae 
(1) , Explanariae (3), Strombodes (1), Anthophylli (1), Caryophylliae 
(2) , Faviae (4), Astraeae (8), Maeandrae (2), Manicinae (2), Pavo- 
niae (1), Heteroporae (7), Madreporae (It). Ex his observationi- 
bus clar. Ehrenberg edocemur, hoc mare praesertim plures species 
generum Heteroporae, Astraeae et Madreporae complecti. Mare medi- 
terraneum etnorvegicum generis Caryophylliae, Oculinae et, ut videtur, 
Astraeae tantum species habent, quae genera etiam in mari rubro, ita ta- 
men, ut eorum species diversae sint, reperiuntur. Species fere omnes ge- 
nerum Stylinae, Sarcinulae, Pavoniae, Explanariae, Agariciae, Astraeae, 
Maeandrinae, Echinoporae, Poritae, Pocilloporae , Madreporae, Se- 
riatoporae etc. solummodo in maribus calidoribus americanis, indicis, 
in mari rubro et australi reperiuntur. Multa autem, quae ad distri- 
butionem geographicam horum Zoophytorum generum pertinent, ad- 
huc dubia et incerta sunt. In universum species generum Caryo- 
phylliae et Oculinae propemodum in omnibus terrae maribus occurunt. 
